अदालगुरि, 17 अक्ट’बर 2020: अदालगुरि जिल्लानि सिंआव थानाय खाग्राबारि ओनसोलनि सिंफुं फुटबल आफादा सानसेयारि जुलुर बादाय लायनायखौ भेरगाव जिल्ला फुटबल एसिसेस्वन गनायथि लानानै बादाय लायनायखौ होनाय जायो । बे बादाय लायनायखौ रेफ्रि महरै दैदेनो थाखै जिल्ला फुटबल एसिसेस्वननिफ्राय साब्रै दैथाय हरो बिसोर जाबाय बुरुन बर’, हेमन्ट बर’,बिकास सरनिया,सनजिब बर’। मख’नांगोदि सिफुं आफादा बे बोसोरावसो गिबि खेब बादायलायनायखौ होयो । बे फुटबल बादाय लायनायाव गोबां ओनसोलनि फुटबल हान्जाफोरा बादायलायनो फैयो । फोरमायनांगोन दि बे बादालायनायाव गिबि गेलेगिरि हान्जाफोरा बाहागो लायो खासियाचुबा फैलासिम आफाद आरो नावबान्धा फुटबल आफाद । बे बादाय लायनायखौ बेखेवना होयो खाग्राबारि दखरा एबसुनि आफादगिरि रमेश चन्द्र बर’बिथांजो लोगोसे बिथांनि बिबानगिरि बिथां मोनजों लोगोसे हाबाफारियाव बाहो लायो अदालगुरि जिल्ला एबसुनि सुबुं फोनांजाब नेहाथारि रहित बसुमतारी,खाग्राबारि आइजो अनसाय आफादनि आफादगिरि मुनजु दैमारिजों लोगोसे बिथांमोननि दैदेनगिरि आरो लोगोसे मुलुगनां आरसारि गेलेगेरि प्रमेला दैमारि आरो हेमानि बर बिथांमोनाबो बाहागो लाना हाबाफारिखौ जाफुंसार खालामो ।